cyanic-selkie/wikianc huggingface dataset:
Anthaxia
Anthaxia kiesenwetteri Marseul, 1865
Το όνομα kiesenwetteri τιμά τον γερμανό εντομόλογο Ernst August Hellmuth von Kiesenwetter, που μάζεψε και στην Ελλάδα έντομα και τα περιέγραψε για πρώτη φορά. Το έντομο είναι μαύρα (Εικ. 5). Αναπτύσσεται στο Prunus dulcis. Τα ακμαία έντομα συναντούμε από τα μέσα Μαΐου έως τα μέσα Ιουλίου στα άνθη του κιχώριου. Η περιοχή παραμονής επεκτείνεται από τη Βουλγαρία μέχρι τη Μέση Ανατολή.
Anthaxia manca (Linné, 1767)
Το ακμαίο της Anthaxia manca (Εικ. 6,7) έχει πολύχρωμες λουρίδες στο πρόνωτο, που διακρίνονται μόνο από πολύ κοντά. Γίνεται ορατό κατά την περίοδο Απριλίου-Ιουνίου στον ξενιστή του, τη φτελιά, καμιά φορά και στα άνθη των θάμνων Cornus και Crataegus. Λείπει στην Κρήτη και στα περισσότερα νησιά. Η περιοχή διανομής του είδους επεκτείνεται από τη Βόρεια Αφρική μέχρι την Ασία και στην Ευρώπη φτάνει μέχρι τις Βαλτικές Δημοκρατίες.
Anthaxia passerinii (Pecchioli, 1837)
Το έντομο (Εικ. 8) ανακαλύφτηκε για την επιστήμη στην Ιταλία, το όνομα passerinii τιμά τον ιταλό εντομολόγο Carlo Passerini. Η περιοχή διαμονής επεκτείνεται από τη Σαρδινία και την Ιταλία μέχρι την Ευρωπαϊκή Τουρκία. Στην Ελλάδα το έντομο απαντά στην Κεντρική και Βόρεια Ελλαδα, την Πελοπόνησσο και στο νησί Θασος. Το είδος αναπτύσσεται στην άρκευτο και στo κυπαρίσσι. Τα ακμαία συναντούμε πολλές φορές στα άνθη των τριαντάφυλλων. Το πρόνωτο είναι στο αρσενικό έντομο πράσινο, στο θηλυκό έντομο μπλε.
Anthaxia candens (Panzer, 1789)
Την  Anthaxia candens (Εικ. 9) τη συναντούμε μόνο σε μερικά μέρη της Ελλάδας. Λείπει στη Βόρεια Ελλάδα και στα περισσότερα νησιά. Στην Ευρώπη η περιοχή διανομής επεκτείνεται σε μια λουρίδα από την Ισπανία μέχρι την Ουκρανία. Λείπει όμως όχι μόνο στη Βόρεια Ελλάδα, αλλά επίσης στις χώρες, οι οποίες συνορεύουν με τη Βόρεια Ελλάδα. Το ακμαίο ανήκει στα πιο λαμπερά πολύχρωμα είδη του γένους. Το συναντούμε από το Μάιο έως Ιούλιο στα άνθη του Crataegus ή στους ξενιστές τους (κερασιά, βερικοκιά, δαμασκηνιά).
Anthaxia lucens (Küster, 1852)
Η  Anthaxia lucens (Εικ. 10) μοιάζει πάρα πολύ με την Anthaxia candens. Αρχικά θεωρούνται μόνο δυο υπόειδη Anthaxia candens candens και Anthaxia candens lucens. Και τα δυο λατινικά ονόματα lucens και candens σημαίνουν φωτεινό, λαμπρό και αναφέρονται στα ζωηρά χρώματα του εντόμου. Η Anthaxia lucens είναι λίγο πιο σκούρη. Η κηλίς στα έλυτρα είναι πιο μεγάλη και επεκτείνεται περισσότερα προς τα πίσω. Τα δυο είδη διαφέρουν και στην περιοχή παραμονής. Ενώ η περιοχή διαμονής για την Anthaxia candens ξαπλώνεται στη Δύση μέχρι την Ισπανία και στην Ανατολή δεν φτάνει την Τουρκία, την Anthaxia lucens συναντάμε από την Ιταλία μέχρι την Τουρκία. Στην Ελλάδα η Anthaxia lucens αντικαθιστά την Anthaxia candens στις χαμηλότερες και πιο νότιες περιοχές. Συναντούμε το είδος από το Απρίλιο έως Ιούλιο στα άνθη του Crataegus ή στους ξενιστές τους. Αυτοί συμπίπτουν με τους ξενιστές της Anthaxia candens (κερασιά, βερικοκιά, δαμασκηνιά).
Anthaxia salicis (Fabricius, 1777)
Οι αναφορές για το είδος Anthaxia salicis (Εικ. 11,12) από την Ελλάδα δεν είναι σπάνιες. Εκτός από την Κρήτη λείπει όμως στα υπόλοιπα νησιά. Η περιοχή διανομής του είδους επεκτείνεται από τη Βόρεια Αφρική μέχρι την Ασία. Το πολύχρωμο έντομο έχει ως ξενιστές διάφορα φυλλοβόλα δέντρα (Quercus, Acer, Salix, Castanea). Το όνομα salicis αναφέρει στο ξενιστή Salix.
Anthaxia fulgurans (Schrank, 1789)
Το λατινικό όνομα fulgurans σημαίνει 'αναβοσβήνοντας' και αναφέρεται στα ζωηρά χρώματα (Εικ. 13,14). Το είδος απαντά σχεδόν σε όλη την Ευρώπη, απουσιάζει όμως στις βόρειες χώρες. Στην Ελλάδα δεν είναι γνωστό από τα επτάνησα, την Κύπρο και την Κρήτη. Το είδος αναπτύσσεται σε διάφορα φυτά (Prunus, Cerasus, Malus domestica, Cornus mas, Salix purpurea). Τα ακμαία φαίνονται από αρχές Απριλίου μέχρι τέλος Ιουλίου.
Anthaxia thalassophila pseudokervillei (Niehuis, 1990)
Το είδος Anthaxia thalassophila (Εικ. 15)εκροσωπείται στην Ελλάδα με το υποείδος pseudokervillei. Αυτό το υποείδος είναι πιο σκούρο από την Anthaxia thalassophila thalassophila και από τα χρώματα μοιάζει με το είδος Anthaxia kervillei. Αυτό εξηγεί το όνομα ψευδο-κερβιλλεϊ. Το υποείδος περιορίζεται στη νοτιοανατολική Ευρώπη. Τα ακμαία έντομα συναντούμε σε διάφορα άνθη από αρχή Απριλίου μέχρι τέλος Ιουλίου.
Anthaxia nitidula (Linneus, 1758)
Στο γένος Anthaxia nitidula (Εικ. 16,17) παρατηρούμε διαφορετικό χρωματισμό στο θηλυκό και στο αρσενικό κολεόπτερο. Το θηλυκό είναι έντονα δίχρωμο (Εικ. 16). Αντίθετα στο αρσενικό το χρώμα του προνώτου δεν διαφέρει πολύ από το χρώμα των ελύτρων. Υπάρχουν όμως και εξαιρέσεις. Στην Ελλάδα συναντούμε το είδος στο κανονικό υποείδος A. nitidula nitidula και στο υποείδος A. nitidula signaticollis (Krynicki, 1832). Οι ξενιστές των δύο υποειδών (διάφορα δέντρα των Rosaceae) δεν διαφέρουν και οι περιοχές διανομής διασταυρώνονται. Υποτίθεται πως η A. nitidula nitidula προτιμά υψηλότερες τοποθεσίες παρά την A. nitidula signaticollis. Σε ευρωπαϊκή κλίμακα η περιοχή διανομής της A. nitidula nitidula επεκτείνεται περισσότερο προς τη Δύση και τη Βόρεια, αυτή της A. nitidula signaticollis επεκτείνεται περισσότερα προς την Ανατολή. Τα ακμαία και των δύο υποειδών γίνονται ορατά κατά την περίοδο Απρίλιος -Αύγουστος.
Anthaxia discicollis (Gory & Laporte, 1839)
Αυτό το είδος (Εικ. 18,19) αναπτύσσεται στην άρκευθο. Τα ακμαία έντομα συναντούμε από τέλος Απριλίου μέχρι τέλος Αυγούστου σε κίτρινα σύνθετα. Η περιοχή διαμονής επεκτείνεται από την Αυστρια σε νοτιοανατολικό κατεύθυνση μέχρι την Τουρκία.
Anthaxia istriana (Rosenhauer, 1847)
Το όνομα istriana δώθηκε στο είδος, γιατί αρχικά περιγράφτηκε από την Ίστρια. Το είδος αναπτύσσεται στη άρκευθο και στην πεύκα. Τα ακμαία (Εικ. 20) απαντώνται σε άσπρα και κίτρινα άνθη από τις οικογένειες των συνθέτων και των σκιαδοφόρων. Το είδος απαντά στην κεντρική και νότια Ευρώπη
Anthaxia nigrojubata incognita Bílý, 1974
Το είδος Anthaxia nigrojubata εκπροσωπεύεται στην Ελλάδα με δυο υποείδη, την Anthaxia nigrojubata incognita (Εικ. 21) και την Anthaxia nigrojubata inexpectata. Το τελευταίο υποείδος απαντά μόνο στην Κρήτη. Το όνομα nigrojubata προέρχεται απο το λατινικό niger για μαυρό και iuba για λοφίο, χαίτη. Το όνομα αναφέρει, πως στο πρόσωπο του εντόμου φυτρώνουν μαύρα μαλλιά. Αυτό το χαρακτηριστικό όμως έχουν αρκετά άλλα είδη του γένους. Το incognita σημαίνει 'άγνωστο'. Το χώρος διαμονής της Anthaxia nigrojubata incognita επεκτείνεται στις περισσότερες χώρες της Ευρώπης και πέρα προς την Ανατολή, το είδος λείπει όμως στις βόρεις χώρες και στα νησιά του Μεσογείου. Το είδος αναπτύσσεται στα έλατα (Abies και Picea). Τα ακμαία έντομα συναντούμε από αρχές Απριλίου μέχρι τέλος Αυγούστου σε άσπρα και κίτρινα ανθη από την οικογένεια των σύνθετων.
Anthaxia helvetica Stierlin, 1868
Οι αναφορές για το είδος Anthaxia helvetica (Εικ. 22) από την Ελλάδα είναι σπάνιες. Το κέντρο της περιοχής διαμονής της βρίσκεται στην κεντρική Ευρώπη και η Ελλάδα ανήκει στα νότια σύνορα αυτής της περιοχής. Το είδος έχει ως ξενιστές διάφορα κωνοφόρα δέντρα. Το ακμαίο γίνεται ορατό στην περίοδο Απριλίου μέχρι Αυγούστου.
Anthaxia tenella Kiesenwetter, 1858
Το είδος περιορίζεται στην Ελλάδα και την Ευρωπαϊκή Τουρκία. Το είδος περιγράφτηκε για πρώτη φορά το 1858 από την Αθήνα. Το έντομο αναπτύσσεται στα έλατα (Abies). Συναντούμε τα ακμαία (Εικ. 23) κολεόπτερα σε διάφορα λευκά και κίτρινα άνθη από μέση Απριλίου μέχρι Αύγουστο. Το όνομα tenella σημαίνει 'λεπτό'.
Anthaxia quadripunctata (Linné, 1758)
Το είδος Anthaxia quadripunctata (Εικ. 23) το συναντούμε σχεδόν σε όλη την Ευρώπη από τη Σκανδιναβία μέχρι τη Μεσόγειο. Παραπέρα ζει και στη Βόρεια Αφρική και στην Ασία. Μοιάζει πολύ με την Anthaxia helvetica και έχει τους ίδιους ξενιστές (Picea, Abies, Juniperus, Larix, Pinus). Οι διαφορές είναι στο τρίχωμα στο μέτωπο και η απόσταση μεταξύ των οφθαλμών. Το ακμαίο γίνεται επίσης ορατό στην περίοδο Απριλίου μέχρι Αυγούστου. Το λατινικό όνομα quadripunctata (με τέσσερα σημεία) αναφέρεται στα τέσσερα βυθύσματα στο πρόνωτο.
Anthaxia godeti Gory & Laporte, 1839
Το είδος ανήκει στα μαύρα είδη του γένους. Με το όνομα godeti τιμάται ο Ελβετός επιστήμονας Paul Godet. Το είδος απαντά σχεδόν σε όλη την Ευρώπη Το είδος αναπτύσσεται στην πεύκη και στην πικέα. Τα ακμαία (Εικ. 24) απαντώνται από Μάιο μέχρι Σεπτέμβριο σε λευκά και κίτρινα άνθη διάφορων συνθετών.
Εξωτερικοί σύνδεσμοι
Κατηγορία:Κολεόπτερα
Α΄ κατηγορία ποδοσφαίρου ανδρών Κύπρου 1967-68
Η Α΄ κατηγορία ποδοσφαίρου ανδρών Κύπρου 1967-68 ήταν η 29η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΛ για 5η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1967-68 συμμετείχαν 12 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η τελευταία ομάδα υποβιβάστηκε στη Β΄ κατηγορία 1968-69.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1968-69.
Επιπρόσθετα, ήταν σε ισχύ ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο η εκάστοτε πρωταθλήτρια Κύπρου εξασφάλιζε τη συμμετοχή της στην Α΄ Εθνική Ελλάδας για την επόμενη περίοδο (εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα). Επειδή ο Ολυμπιακός Λευκωσίας που συμμετείχε στην Α΄ Εθνική 1967-1968 υποβιβάστηκε, η πρωταθλήτρια ομάδα της Α΄ κατηγορίας 1967-68 είχε το δικαίωμα συμμετοχής στην Α΄ Εθνική 1968-1969.
Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς ενώ η ήττα με ένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1966-67, στο πρωτάθλημα της περιόδου 1967-68 συμμετείχε ο πρωταθλητής της Β΄ κατηγορίας 1966-67, ΑΣΙΛ.
Επιπρόσθετα, δεν συμμετείχε ο πρωταθλητής της προηγούμενης περιόδου, Ολυμπιακός, ο οποίος συμμετείχε στην Α΄ Εθνική 1967-1968 μέσω του θεσμού της συμμετοχής κυπριακών ομάδων στο ελληνικό πρωτάθλημα.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο γκολ κατά x 100 διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία).
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Ντε Λα Φράττα
Ο Ντε Λα Φράττα ή Τσέστα είναι ένας από τους τρεις πύργους που επιβλέπουν την πόλη του Αγίου Μαρίνου, την πρωτεύουσα του Αγίου Μαρίνου. Οι άλλοι δύο είναι ο Γκουαΐτα και ο Μοντάλε.
Εκλογική περιφέρεια Ρεθύμνου
Δήμοι και Ψηφοφόροι
Στην Εκλογική περιφέρεια Ρεθύμνου υπάγονται πέντε καλλικρατικοί δήμοι:
Αποτελέσματα εκλογών
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στο Ρέθυμνο. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.
Εκλεγμένοι βουλευτές (1974-σήμερα)
Ακολουθούν οι εκλεγμένοι βουλευτές Ρεθύμνου από το 1974 έως σήμερα:
Εξωτερικοί σύνδεσμοι
Ρεθυμνης
1701 Οκαβάνγκο
Ο Οκαβάνγκο (Okavango) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,636. Ανακαλύφθηκε το 1953 από τον αστρονόμο Τζόζεφ Τσερμς, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά του από τον ποταμό Οκαβάνγκο της νοτιοδυτικής Αφρικής.
Φυσικά χαρακτηριστικά
Η μέση διάμετρος του Οκαβάνγκο εκτιμάται σε 25 περίπου χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,214 ± 0,058. Ο Οκαβάνγκο περιστρέφεται γύρω από τον εαυτό του μία φορά κάθε 10 ως 16 ώρες περίπου.
Εξωτερικοί σύνδεσμοι
Οκαβανγκο
Ατταλίδα φυλή
Με την ονομασία Ατταλίς (αρχαία ελληνικά: Ἀτταλίς) ή Ατταλίδα φυλή (σύγχρονα ελληνικά) για την φυλή και Ατταλίδα (γενική Ατταλίδος) για την περιοχή και με το όνομα (άρθρο: ο) Ατταλεύς ή Ατταλίδης (αρχαία ελληνικά: Ἀτταλεύς) ή (άρθρο πληθυντικού: οι) Ατταλείς ή Ατταλίδες (αρχαία ελληνικά: Ἀτταλείς ή Ἀτταλίδαι), για τα μέλη της φυλής και τους κατοίκους της περιοχής αυτής, αναφέρεται μια από τις πρόσθετες φυλές της Αρχαίας Ελλάδας και της αρχαίας Αττικής, η οποία ήρθε να συμπληρώσει τις προηγούμενες φυλές της Αρχαίας Αθήνας, οι κάτοικοι της οποίας κατοικούσαν στην ομώνυμη περιοχή της Ατταλίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Ονομασία
thumb|right|150px|Προτομή του Αττάλου Α΄ του Σωτήρος, [[Μουσείο Πούσκιν, Μόσχα.]] Η Ατταλίδα, πήρε το όνομά της σε απόδοση τιμής προς τον βασιλιά της Περγάμου τον Άτταλο A΄ και ιδρύθηκε περί το 200 π.Χ.. Ο Άτταλος Α΄ της Περγάμου ως "επώνυμος ήρωας" και αρχηγέτης φυλής είχε στην Αθήνα μεγάλο ανδριάντα, καθώς και δικό του "ιερόν" με ίδιον λεγόμενο "ατταλίδη ιερέα". Σημειώνεται ότι οι φυλές της Αρχαίας Αθήνας λάμβαναν ονομασίες μεγάλης φήμης ηρώων της αρχαιότητας που εξ αυτού λέγονταν για τις ίδιες τις φυλές ή τους τόπους που τιμώνταν "επώνυμοι ήρωες".
Ταυτόχρονα με την ίδρυση αυτής της φυλής καταργήθηκαν οι φυλές Αντιγονίς και Δημητριάς και απέμειναν η Πτολεμαΐς και οι αρχικές δέκα που είχε ιδρύσει ο Κλεισθένης, δηλαδή την περίοδο από το 201/200 π.Χ. έως το 126/7 μ.Χ. υπήρχαν συνολικά 12 φυλές.
Στην Ατταλίδα φυλή εκτός από τους δήμους που αποδόθηκαν από τις προγενέστερες φυλές, δημιουργήθηκε ένας ακόμα, ο Δήμος Απολλωνιείων, που ονομάσθηκε έτσι προς τιμή της συζύγου του Αττάλου Α΄, της Απολλωνίδας.
Οι δήμοι Ατταλίδος
Η φυλή  Ατταλίς, με βάση τη νέα διοικητική διαίρεση που ακολούθησε μετά από αυτήν του Κλεισθένη, είχε κατανεμηθεί σε διάφορες περιοχές, που καταλάμβαναν οι δήμοι, και έφεραν τις ονομασίες:
Η συμμετοχή των δήμων στην αρχαία Βουλή
Το 201/200 π.Χ., λόγω του θυμού των Αθηναίων κατά του Φιλίππου Ε΄ της Μακεδονίας, οι ”μακεδονικές” φυλές των προγόνων του, Αντιγονίς και Δημητριάς, καταργήθηκαν και διαλύονται, ενώ οι δήμοι των 2 αυτών φυλών (εκτός από δύο δήμους, που εν τω μεταξύ είχαν δοθεί στην Πτολεμαΐδα φυλή), επεστράφηκαν εκ νέου, πίσω στην αρχική τους φυλή.
Η Ατταλίδα φυλή δημιουργείται, την άνοιξη του 200 π.Χ., με το ίδιο καθεστώς που χρησιμοποιήθηκε προγενέστερα για τη δημιουργία των “μακεδονικών” φυλών και της “αιγυπτιακής” φυλής αντίστοιχα: Κάθε φυλή συνεισφέρει από ένα δήμο και επίσης ένας νέος δήμος, οι Απολλωνιείς, δημιουργείται προς τιμήν της Απολλωνίας, συζύγου του Αττάλου Α΄ της Περγάμου. Συνεπώς υπάρχουν και πάλι 12 φυλές και 600 μέλη της Βουλής.
Η αντιπροσωπευτική ποσόστωση των εκπροσώπων - βουλευτών των δήμων της Ατταλίδας (στον παρακάτω πίνακα) αποδεικνύει τη συμμετοχή των δήμων της φυλής αυτής, τις δυο πρώτες αλλά κατά τη τρίτη κυρίως περίοδο (224/223 – 201/200 π.Χ.), ενώ η έκφραση της φυλής, εμφανίζεται πλέον από την τέταρτη περίοδο (201/200 π.Χ. – 126/127 μ.Χ.) της διακυβέρνησής της, μέσω της αρχαίας αθηναϊκής Βουλής και της Εκκλησίας του δήμου. Από την περίοδο αυτή δεν υπάρχουν περισσότερες ποσοστώσεις στους δήμους που έχουν 50 μέλη της Βουλής, ανά φυλή. Σταδιακά η Αττική από την μακεδονική, περνά στη ρωμαϊκή κατοχή.
Ξενόγλωσσες
Κατηγορία:Φυλές της αρχαίας Αθήνας
Κομητεία Αλεγκέινι (Πενσυλβάνια)
Η Κομητεία Αλεγκέινι (αγγλικά: Allegheny County, Pennsylvania), είναι κομητεία των ΗΠΑ, και μία από τις 67 κομητείες στην πολιτεία της Πενσυλβάνια. Με πληθυσμό 1.216.050 κατοίκους (σύμφωνα με επίσημες εκτιμήσεις 2019/20 ), αποτελεί την δεύτερη μεγαλύτερη σε πληθυσμό κομητεία της Πενσυλβάνια, ύστερα από την κομητεία της Φιλαδέλφειας, καθώς και την 36η μεγαλύτερη σε πληθυσμό κομητεία στις Ηνωμένες Πολιτείες.
Έδρα και μεγαλύτερη πόλη της κομητείας Αλεγκέινι, είναι το Πίτσμπεργκ (δεύτερη μεγαλύτερη πόλη της Πενσυλβάνια). Η κομητεία Αλεγκέινι, περιλαμβάνεται επίσης, στην μητροπολιτική περιοχή του Πίτσμπεργκ.
Η έκταση της κομητείας Αλεγκέινι, ανέρχεται συνολικά, σε 1,930 τετραγωνικά χιλιόμετρα (km2). H κομητεία, βρίσκεται στα δυτικά/νοτιοδυτικά της πολιτείας της Πενσυλβάνια, συνορεύοντας ουσιαστικά με το ανατολικό μέρος της πολιτείας Οχάιο, καθώς και το βορειοανατολικό μέρος της πολιτείας της Δυτικής Βιρτζίνια.
Δημογραφικά δεδομένα
αριστερά|μικρογραφία|256x256εσ|Κατανομή επαγγελμάτων και ενασχολήσεων στην κομητεία.
Οικονομία
Μέχρι τα τέλη του 20ου αιώνα, η κομητεία Αλεγκέινι (και ειδικότερα το Πίτσμπεργκ), αποτελούσε παγκόσμιο κέντρο παραγωγής χάλυβα, μέχρι που σταδιακά η παραγωγή αυτή ελαττώθηκε, έτσι η κομητεία άρχισε να μετατοπίζεται και σε άλλες βιομηχανίες. Σήμερα, η κομητεία Αλεγκέινι, είναι γνωστή για την υγειονομική περίθαλψη, τα φημισμένα εκπαιδευτικά ιδρύματα, καθώς και άλλα βιομηχανικού ενδιαφέροντος κέντρα. Παρόλα αυτά, συνεχίζει και σήμερα να αποτελεί ένα σημαντικό βιομηχανικό κέντρο για τις Ηνωμένες Πολιτείες, φιλοξενώντας μεγάλες εταιρείες που κατατάσσουν το Πίτσμπεργκ, στην πρώτη δεκάδα μεταξύ των πόλεων των ΗΠΑ που περιλαμβάνονται στην λίστα "Fortune 500".
Πολιτική
Από την Μεγάλη Ύφεση (1929) και μετά, η κομητεία Αλεγκέινι, ψηφίζει παραδοσιακά στις εκλογές, υποψηφίους του Δημοκρατικού Κόμματος, καθιστώντας την, την πιο Δημοκρατική κομητεία στην δυτική Πενσυλβάνια.
Η κομητεία Αλεγκέινι, παρόλα αυτά, θεωρείται ως μία μετριοπαθής πολιτικά κομητεία, που τείνει να κλείνει προς το Δημοκρατικό Κόμμα.
Εξωτερικοί σύνδεσμοι
Αλεγκεινι Κατηγορία:Πίτσμπουργκ
Νταβόρ Γιούρισιτς
Ο  Νταβόρ Γιούρισιτς  είναι επιθετικός ποδοσφαιριστής από τη πρώην Γιουγκοσλαβία, που αγωνίστηκε σε ομάδες Α΄ Εθνικής και Β΄ Εθνικής τη δεκαετία του 1980 και στις αρχές της δεκαετίας του ’90.
Ποδοσφαιριστής
Ο Γιούρισιτς γεννήθηκε στη Γιουγκοσλαβία, όπου ξεκίνησε την ποδοσφαιρική του καριέρα. Τη σεζόν 1986-87 ήρθε στην Ελλάδα και αγωνίστηκε στην ομάδα του Πανιωνίου, στην Α΄ Εθνική. Αγωνίστηκε δύο σεζόν και μετείχε στην επιτυχημένη για το σύλλογο περίοδο που τερμάτισε 4ος κερδίζοντας μια θέση στο Κύπελλο ΟΥΕΦΑ και είχε μια εκπληκτική πορεία ως τα προημιτελικά στο Κύπελλο Ελλάδος.
Στη συνέχεια αγωνίστηκε με επιτυχία από μιάμιση σεζόν στον Απόλλωνα Αθηνών και στην Καλαμαριά και άλλες δύο στη Β΄ Εθνική με τον Ατρόμητο. Μάλιστα, τη σεζόν 1991-92 έφτασε με το σύλλογο του Περιστερίου ως τα ημιτελικά του Κυπέλλου, όπου αποκλείστηκε από τον Ολυμπιακό, ενώ το επόμενο έτος ήταν πρώτος σκόρερ της ομάδας του με 11 γκολ στο πρωτάθλημα και 6 γκολ στο κύπελλο. Το 1997 αγωνίσθηκε με τον Αιγάλεω Α.Ο., στο πρωτάθλημα της Γ' Εθνικής
Καριέρα
Κατηγορία:Γιουγκοσλάβοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Αιγάλεω Α.Ο. Γ Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Ναβίν Άντριους
Ο Ναβίν Άντριους (αγγλικά : Naveen William Sidney Andrews, γενν. 17 Ιανουαρίου 1969) είναι Αγγλο-αμερικανός ηθοποιός ινδικής καταγωγής. Γεννήθηκε στο Λονδίνο από Ινδούς γονείς. Το 2010 απέκτησε αμερικανικό διαβατήριο. Είναι απόφοιτος της μουσικής και δραματικής σχολής Γκίλντχολ του Λονδίνου.
Έχει παίξει στις ταινίες Ο Άγγλος ασθενής και Diana. Ο σημαντικότερος ρόλος του ήταν του Σαγίντ Τζάρα στην τηλεοπτική σειρά Οι Αγνοούμενοι. Για τον ρόλο αυτό κέρδισε το 2005 το Βραβείο του Σωματείου Ηθοποιών για την εξαίρετη ερμηνεία του σε δραματική σειρά (από κοινού με όλο το καστ). Για τον ίδιο ρόλο ήταν υποψήφιος για Χρυσή Σφαίρα το 2006.
Βιογραφία
Ο Άντριους γεννήθηκε στο Λονδίνο από την Νιρμάλα Άντριους, ψυχολόγο, και τον Στάνλεϋ Άντριους, επιχειρηματία, και οι δυο μετανάστες από την Κεράλα της Ινδίας. Ο Άντριους ανατράφηκε στο Wandsworth με την ιδιότητα του μεθοδιστή, κάτι που αργότερα περιέγραψε ως μια "πολύ κατασταλτική" ανατροφή. Στην ηλικία των 16 ετών, ενώ φοιτούσε ακόμα στο σχολείο, ερωτεύτηκε την 30χρονη καθηγήτρια των μαθηματικών του Τζέραλντιν Φήκινγκς μετακομίζοντας στο σπίτι της για να ξεφύγει από το καταπιεστικό σπίτι του. Ο γιος του Τζέισαλ γεννήθηκε επτά χρόνια αργότερα, το 1992. Οι γονείς του τον αποκλήρωσαν μετά από αυτό και πέθαναν λίγο πριν την συμφιλίωσή τους. Έχει δηλώσει ότι τους έχει συγχωρέσει τώρα.
Καριέρα
Ο Άντριους πέρασε από οντισιόν για την δραματική σχολή και έγινε δεκτός στο Guildhall School of Music and Drama του Λονδίνου, όπου φοίτησε μαζί με τους Γιούαν ΜακΓκρέγκορ και Ντέιβιντ Θιούλις. Οι σπουδές του τελείωσαν όταν κέρδισε έναν ρόλο για την ταινία του Hanif Kureshi, London Kills Me (1991). Ο Άντριους πρωταγωνίστησε στην μίνι σειρά του BBC Buddha of Suburbia (1993). Ενσάρκωσε τον Kip Singh στην ταινία Ο Άγγλος ασθενής (1996) και τον Σαγίντ στην δημοφιλή τηλεοπτική σειρά Lost (2004). Το 2006 ψηφίστηκε ως ένας από τους ομορφότερους άνδρες του κόσμου για το περιοδικό People. Πρωταγωνίστησε στις ταινίες Κάμα Σούτρα : ο θρύλος του έρωτα (1996), Ο σπάνιος Τζο (1998) και Περί γάμου και προκατάληψης (2004). Πρωταγωνίστησε επίσης ως Τζαφάρ στο αμερικάνικο δράμα φαντασίας Once Upon a Time in Wonderland. Το 2014 χάρισε την φωνή του στον χαρακτήρα Σαμπάλ για το video game Far Cry 4. Ξεκινώντας από το 2015, πρωταγωνιστεί στην σειρά Sense8 ως Τζόνας.
Προσωπική ζωή
Ο Άντριους είχε σχέση με την καθηγήτριά του Τζέραλντιν Φήκινγκς από το 1985 έως το 1991. Ερωτεύτηκαν όταν ο Άντριους ήταν ακόμα 16 ετών. Μετακόμισε στο σπίτι της για να ξεφύγει από το καταπιεστικό σπίτι του. Οι γονείς του τον αποκλήρωσαν μετά από αυτό και πέθαναν χωρίς να συμφιλιωθούν με τον γιο τους. Ο Ναβίν έχει έναν γιο, τον Τζαισάλ Άντριους, ο οποίος γεννήθηκε το 1992. Στην συνέχεια έκανε σχέση με την ηθοποιό Μπάρμπαρα Χέρσεϊ στο Λος Άντζελες, η οποία ξεκίνησε το 1998. Το ζευγάρι χώρισε το 2005 και την ίδια χρονιά ο Άντριους απέκτησε έναν δεύτερο γιο με την Γαλλο-Τσεχική ηθοποιό Έλενα Γιουτάς. Ο ίδιος και η Χέρσλεϊ λίγο αργότερα συμφιλιώθηκαν ; ωστόσο τον Μάιο του 2010 ανακοίνωσαν ότι είχαν χωρίσει έξι μήνες νωρίτερα. Έχει συμμετάσχει σε μια διαρκή διαμάχη με την Γιουτάς για την επιμέλεια του γιου τους και στις 7 Ιανουαρίου 2009 ο Άντριους έλαβε την αποκλειστική νομική και φυσική επιμέλεια του γιου του.
Παίζει κιθάρα και τραγουδά ενώ χόμπυ του είναι το να χορεύει με τον δικό του προσωπικό ρυθμό. Έγινε πολίτης των ΗΠΑ στις 27 Μαΐου του 2010.
Είναι μιλφάκιας.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Άγγλοι άνδρες ηθοποιοί κινηματογράφου
Καμιναράτα Κεφαλονιάς
Ιστορία
Το 1581 η Βενετία έστειλε τον Πέτρο Καστροφύλακα (Piero Castrofilaca) για να πραγματοποιήσει απογραφή του πληθυσμού το 1583. Τα Καμιναράτα αναφέρονται ως "Caminarata" με πληθυσμό 200 άτομα: 44 άνδρες, 97 γυναίκες, 48 αγόρια και 11 γέρους. Το κείμενο της απογραφής σώζεται στη Μαρκιανή Εθνική Βιβλιοθήκη της Βενετίας. Είναι λογικό ότι το χωριό πρέπει να προϋπήρχε τουλάχιστον 150-200 χρόνια, ώστε να έχει 200 κατοίκους το 1583.
Δημογραφικά
1583: 200 Κατ.
2001: 344 Κατ.
2011 220 Κατ.
2021 250 Κατ.
Αξιοθέατα
Πέντε χιλιόμετρα δυτικά από το χωριό βρίσκεται το μοναστήρι των Κηπουραίων, το οποίο χτίστηκε το 1759, δίπλα σε ένα από τα μεγαλύτερα ακρωτήρια του νησιού, τη σχίζα. Από το 2013 η Μονή Κηπουραίων δεν κατοικείται.
Γεωργία και κτηνοτροφία
Οι κάτοικοι του χωριού ασχολούνται με τη γεωργία και την κτηνοτροφία.
Παραπομπές
Κατηγορία:Χωριά της Κεφαλονιάς Κατηγορία:Δήμος Κεφαλονιάς
Αθλητική Ένωση Κωνσταντινουπόλεως Πατρών
Η Αθλητική Ένωση Κωνσταντινουπόλεως (ΑΕΚ) Πατρών  είναι αθλητικός σύλλογος της Πάτρας, ιδρύθηκε από πρόσφυγες που ήρθαν στην Πάτρα από την Κωνσταντινούπολη εξαιτίας της Μικρασιατικής Καταστροφής. Έχει ως έδρα τη συνοικία των Συνόρων, τα χρώματα της ομάδος είναι το κίτρινο και το μαύρο και έμβλημά της ο δικέφαλος αετός. Ανήκει στο δυναμικό της ΕΠΣ Αχαΐας, έχει τμήματα Ποδοσφαίρου και παλιότερα και επιτραπέζιας αντισφαίρισης.
Ιστορία
Η ΑΕΚ ιδρύθηκε το 1929 από τους Λ. Αναστασιάδη, Ε. Βοσινάκη, Τσαφόπουλο, Βασιλειάδη κι άλλους. Από τους πρώτους, αν όχι ο πρώτος, προπονητές της ηταν ο Νεγροπόντης με τον οποίο κέρδισε και την άνοδο της στην Α κατηγορία. Πρώτα βασικά στελέχη της ήταν οι Αφεντούλης, Βαπορίδης, Ιασαακίδης, Καλοκαιρινός, Γεωργιάδης, Νέστορας, Παίρης, Περπερίδης, Κουβαλίδης, Βαγενάς, Ανδριόπουλος, Τερκάκης, Χατζηγεωργίου κ.α. .
Πρώτη περίοδος έως το 1945
Η ΑΕΚ είναι από τις ομάδες που έχουν πρωταγωνιστήσει κατά καιρούς στο πρωτάθλημα Πατρών και μετά της Αχαΐας, έχει 34 παρουσίες (έως το 2011) στην Α΄κατηγορία. Ξεκίνησε από την Β' κατηγορία του πρωταθλήματος της Ε.Π.Σ. Πατρών το 1929-30. Το 1930-31 αγωνιζόταν στην Α' κατηγορία έως τον Β΄παγκόσμιο πόλεμο πήρε μέρος σε όλα τα πρωταθλήματα της Α΄κατηγορίας.
Από τους πρώτους αγώνες που έδωσε μετά την ίδρυση της ήταν με την Παναχαϊκή στις 15 Ιουλίου 1929 όπου έχασε με 2-0, επίσης με την δεύτερη ομάδα της Παναχαϊκής στις 15 Σεπτεμβρίου 1929 όπου έχασε με 2-1. Το 1931 έδωσε φιλικό αγώνα με την ΑΕΚ Αθηνών όπου στο Γήπεδο Προσφυγικών έχασε με 1-11. Με την ΑΕΚ Αθηνών έπαιξε φιλικό αγώνα πάλι το 1939 στο γήπεδο Προσφυγικών πάλι όπου έχασε με 0-8. Το 1935 κατέκτησε το πρώτο πρωτάθλημα της ιστορίας της με 7 βαθμούς έναντι 6 του δεύτερου Ολυμπιακού και πρόεδρο τον Σπ. Βυζά. Το 1936 συγχωνεύεται, στην ουσία απορροφάται από τον Ολυμπιακό Πατρών για να επανιδρυθεί το 1938 με πρόεδρο τον Σανίδη και να συμμετάσχει στην Β' κατηγορία. Πρωταθλήτρια Β' κατηγορίας το 1938-39 ανεβαίνει πάλι στην Α'. Την περίοδο 1940-41 η ΑΕΚ παίζει στον τελικό του κυπέλλου όπου χάνει από τον Αστέρα
Προπολεμικά η ΑΕΚ διέθετε Β' ομάδα με πέντε συμμετοχές στο πρωτάθλημα Β' κατηγορίας και δύο στο πρωτάθλημα Γ' κατηγορίας της ΕΠΣ Πατρών. Επίσης Γ' ομάδα με πέντε συμμετοχές στο πρωτάθλημα Γ' κατηγορίας της ΕΠΣ Πατρών. Προπολεμικά οι Β' και Γ' ομάδες των συλλόγων έπαιζαν σε ξεχωριστά δικά τους πρωταθλήματα αλλά έπαιζαν τελικό για το πρωτάθλημα της ένωσης στην κατηγορία τους με κανονικές ομάδες ή έπαιζαν στο αντίστοιχο πρωτάθλημα Β ή Γ κατηγορίας της ΕΠΣ Πατρών.
Δεύτερη περίοδος 1946 - έως σήμερα
Μετά την απελευθέρωση η ΑΕΚ ξεκινά από την Β' κατηγορία παρόλο που πριν τον πόλεμο έπαιζε στην Α'. Στην Α' ανέβηκε πάλι την περίοδο 1948-49 αλλά υποβιβάστηκε την ίδια χρονιά. Το 1950 πολλοί ποδοσφαιριστές φεύγουν στον Ολυμπιακό Πατρών με επακόλουθο την έλλειψη παικτών και την επόμενη περίοδο να δηλώσει συμμετοχή στην Β' κατηγορία. Την δεκαετία του 60΄θεωρούνταν από τις μεγάλες δυνάμεις του τοπικού ποδοσφαίρου. Το 1969-70 επιστρέφει στην Α' όπου παρέμεινε έως 1994-95 με ένα διάλειμμα όπου έπαιξε την περίοδο 1982-83 στην Β' κατηγορία.
Στην Α' κατηγορία επέστρεψε το 1999-00 και το 2002-03 υποβιβάστηκε στην Β΄και την περίοδο 2003-04 παίζει στην Γ΄για πρώτη φορά από το 1929 που ιδρύθηκε. Το δεύτερο και τελευταίο πρωτάθλημα η ΑΕΚ το κατέκτησε την περίοδο 1980-81 όταν σε πρωτάθλημα δύο ομίλων νίκησε στον τελικό του πρωταθλήματος τον πρωταθλητή του άλλου ομίλου Εθνικό στα πέναλτι.
η ΑΕΚ στις εθνικές κατηγορίες
Η ΑΕΚ έχει δύο συμμετοχές στην Δ΄εθνική και 15 συμμετοχές στο κύπελο Ελλάδος. Την περίοδο 1982-83 αγωνίστηκε πρώτη φορά σε εθνική κατηγορία στο τότε Εθνικό ερασιτεχνικό πρωτάθλημα την πρώτη μάλιστα χρονιά που ξεκίνησε, η σημερινή Δ' εθνική. η ΑΕΚ δεν κατάφερε να παραμείνει με 3 νίκες 17 ήττες και 7 ισοπαλίες κατέλαβε την 20η θέση. Δεύτερη συμμετοχή της ήταν την περίοδο 1992-93 όπου δεν κατάφερε πάλι να παραμείνει καταλαμβάνοντας την 16η θέση.
Τίτλοι
Πρωτάθλημα Αχαΐας: 1935, 1981
Βιβλιογραφία
ΑΕΚ Πατρων ΑΕΚ Πατρων ΑΕΚ Πατρων ΑΕΚ Πατρων
Γεώργιος Γουλιέλμος της Μεγάλης Βρετανίας
Ο Γεώργιος Γουλιέλμος της Μεγάλης Βρετανίας (1717 - 1718) ήταν μέλος της βρετανικής βασιλικής οικογένειας ως δευτερότοκος γιος του Βασιλιά Γεωργίου Β΄ και της Καρολίνας του Άνσμπαχ, οι οποίοι ήταν τη στιγμή της γέννησής του οι Πρίγκιπες της Ουαλίας.
Γεννήθηκε στο Παλάτι του Αγίου Ιακώβου στο Λονδίνο στις 13 Νοεμβρίου 1717. Εικοσιέξι ημέρες μετά τη γέννησή του, βαφτίστηκε από τον Επίσκοπο του Λονδίνου, Τζον Ρόμπινσον. Ανάδοχοί του ήταν ο παππούς του Γεώργιος Α΄, ο Δούκας Τόμας Πέλλαμ-Χόλλες και η Δούκισσα Νταϊάνα Μπωκλέρκ.
Το όνομα που του δόθηκε υπήρξε αιτία οικογενειακής διαμάχης. Οι γονείς του ήθελαν να τον ονομάσουν Λουδοβίκο και πρότειναν για αναδόχους τη Σοφία Δωροθέα της Πρωσίας και τον Δούκα της Υόρκης, Ερνέστο Αύγουστο. Ο Βασιλιάς, όμως, επέλεξε τα ονόματα Γεώργιος Γουλιέλμος και τους αναδόχους που επιθυμούσε. Εξαιτίας μιας λογομαχίας μεταξύ του Πρίγκιπα Γεωργίου και του Τόμας Πέλλαμ-Χόλλες, ο Βασιλιάς απαγόρευσε στο γιο του την παρουσία του στην αυλή και το παλάτι και πήρε την κηδεμονία των παιδιών του.
Τον Φεβρουάριο του 1718 ο Γεώργιος Γουλιέλμος αρρώστησε και ο Βασιλιάς επέτρεψε, τόσο στον Πρίγκιπα, όσο και στην Πριγκίπισσα της Ουαλίας, να βρίσκονται στο Παλάτι του Κένσινγκτον για να βλέπουν το παιδί τους. Στις 17 Φεβρουαρίου 1718 απεβίωσε και όπως διαπιστώθηκε αργότερα η αιτία ήταν ένας πολύποδας στην καρδιά. Ο Γεώργιος Γουλιέλμος ήταν μόλις 3 μηνών και 4 ημερών και οι γονείς του κατηγόρησαν τον Βασιλιά Γεώργιο για το θάνατο του παιδιού τους.
Παραπομπές
Κατηγορία:Πρίγκιπες της Μεγάλης Βρετανίας
Όουκβιλ (Οντάριο)
Το Όουκβιλ (αγγλικά: Oakville) είναι πόλη στο νότιο Οντάριο, το οποίο βρίσκεται στην Περιοχή Χάλτον στη Λίμνη Οντάριο στη μέση της διαδρομής μεταξύ του Τορόντο και του Χάμιλτον. Κατά την απογραφή του 2016 με πληθυσμό 193.832 κατοίκους, αποτελεί τη μεγαλύτερη κωμόπολη του Οντάριο. Το Όουκβιλ είναι μέρος της ευρύτερης περιοχής του Τορόντο, μιας από τις πιο πυκνοκατοικημένες περιοχές του Καναδά.
Αδελφοποιημένες πόλεις
Το Όουκβιλ είναι αδελφοποιημένο με τις πόλεις Ντορβάλ, στο Κεμπέκ και τη Νεγιαγκάβα της Ιαπωνίας. Η πόλη του Όουκβιλ ονόμασε δύο μεγάλους δρόμους μετά από αυτές τις πόλεις. Το 2015, το Χουαϊάν της Κίνας έγινε αδελφοποιημένη πόλη του Όουκβιλ.
Εξωτερικοί σύνδεσμοι
Κατηγορία:Πόλεις του Οντάριο
Netbook
thumb|right|Ένα HP 2133 Mini-Note. Με τον όρο Netbook χαρακτηρίζονται οι μικροί φορητοί υπολογιστές που κυκλοφόρησαν τα τελευταία χρόνια, προσανατολισμένοι κυρίως στη χρήση διαδικτυακών εφαρμογών. Οι υπολογιστές αυτοί έχουν μικρό μέγεθος, μικρότερο από ένα φύλλο χαρτί Α4, και βάρος κάτω από 1,5 κιλό. Συνήθως δεν διαθέτουν οδηγό ανάγνωσης οπτικών δίσκων. Έχουν οθόνη 8.9 ως 11 ιντσών και επεξεργαστή χαμηλής κατανάλωσης ενέργειας. Επίσης διαθέτουν ασύρματη δικτύωση και web camera. Ορισμένα μοντέλα διαθέτουν και αναγνώστη καρτών καθώς και bluetooth.
Το βασικό τους πλεονέκτημα είναι το μικρό μέγεθος και βάρος και η μεγάλη αυτονομία τους. Χρησιμοποιούν ως λειτουργικό σύστημα το Ubuntu Linux ή τα Windows (Windows XP, Windows 7).
Εξωτερικοί σύνδεσμοι
Κατηγορία:Φορητοί υπολογιστές
Λεονίντ Τιμπίλοφ
Ο Λεονίντ Τιμπίλοφ (Leonid Tibilov, στα οσσετιανά: Тыбылты Харитъоны фырт Леонид, Tybylty Xarithony fyrt Leonid, ρωσικά: Леонид Харитонович Тибилов, Λεονίντ Χαριτόνοβιτς Τιμπίλοφლეონიდ თიბილოვი, 28 Μαρτίου 1951-) ) είναι πολιτικός από τη Νότια Οσσετία πολιτικός, ο οποίος ήταν  πρόεδρος μετά τη νίκη του το προεδρικές εκλογές του 2012.
Σταδιοδρομία
Πριν από τις εκλογές του 2012, ο Τιμπίλοφ αποστασιοποιήθηκε από τον απερχόμενο πρόεδρο Κοκόιτι.
Στον πρώτο γύρο των προεδρικών εκλογών του 2012 ο Τιμπίλοφ έλαβε το 42,5% των ψήφων επικρατώντας του Ντμίτρι Σανακόγιεφ. Στον δεύτερο γύρο, ο Τιμπίλοφ εξελέγη πρόεδρος με το 54% των ψήφων.
Σε μια κίνηση προς την ολοκλήρωση της με τη ρωσική Ομοσπονδία, ο Τιμπίλοφ πρότεινε, τον Δεκέμβριο του 2015, άλλαξε το όνομα της Νότιας Οσσετίας σε "Νότιας Οσσετία–Αλανία" — κατ ' αναλογία με το "Βόρειας Οσετίας–Αλανίας". Ο Τιμπίλοφ επιπλέον, πρότεινε τη διεξαγωγή δημοψηφίσματος για την ένταξη της Νότιας Οσσετίας στη Ρωσική Ομοσπονδία πριν από τον Απρίλιο του 2017, η οποία θα οδηγήσει σε μια ενωμένη "Οσετία–Αλανία". Τον Απρίλιο του 2016 ο Τιμπίλοφ δήλωσε την πρόθεσή του να πραγματοποιήσει το δημοψήφισμα πριν από τον Αύγουστο του ίδιου έτους. Ωστόσο, στις 30 Μαΐου, ο Τιμπίλοφ ανέβαλε το δημοψήφισμα για μετά τις προεδρικές εκλογές που αναμένονταν τον Απρίλιο του 2017. Στο δημοψήφισμα για την αλλαγή ονόματος, σχεδόν το 80% αυτών που ψήφισαν, ενέκρινε την αλλαγή στην ονομασία, ενώ πρόεδρος εξελέγη ο Ανατόλι Μπιμπίλοφ, ο οποίος επικράτησε του Τιμπίλοφ.
Παραπομπές
Κατηγορία:Πρόεδροι της Νότιας Οσετίας
Ναγουάλ
To Ναγουάλ ή Ναχουάλ (nagual ή nahual) είναι ένα ζώο το οποίο, στη Μεσοαμερικάνικη μυθολογία, θεωρείται ο πνευματικός προστάτης του κάθε ανθρώπου.
Ερμηνεία σύμφωνα με τις παραδόσεις
Η επιρροή των θεών στον προ-ισπανικό κόσμο εμφανιζόταν πολλές φορές με τη μορφή ενός ζώου το οποίο έβαζε δοκιμές στους ταξιδιώτες. Οι περισσότερες από αυτές τις ιστορίες συνδέονται με τον θεό Τεζκατλιπόκα στη μορφή του κογιότ.
Αλλά δεν έχουν όλοι μια στενή σύνδεση με το ζώο-προστάτη τους: πιστεύεται ότι ο μάγος ή ο σαμάνος του κέντρου της Μεσοαμερικής μπορούν να δημιουργήσουν μια πολύ στενή σχέση με το ναγουάλ τους, δίνοντας τους ιδιότητες που ξέρουν να χρησιμοποιήσουν. Η όραση του γερακιού, η όσφρηση του λύκου ή η ακοή της λεοπάρδαλης μπορούν να είναι τα εργαλεία αυτών των μάντεων ενώ σύμφωνα με την λαϊκή παράδοση των λαών αυτών, οι πιο ικανοί από αυτούς μπορούν να παίρνουν τη μορφή του ναγουάλ τους. Στο Μεξικό έχει δοθεί το όνομα ναγουάλ σε μάγους που μπορούν να αλλάξουν τη μορφή τους.
Ωστόσο, πιστεύεται ότι η σύνδεση των ναγουάλ είναι εξίσου στενές με τους σαμάνους που αναζητούν το όφελος των ικανοτήτων τους για την τοπική κοινωνία, αν και αυτοί δεν χρησιμοποιούν την ικανότητα της μεταμόρφωσης. Για αυτούς, το ναγουάλ είναι μια μορφή ενδοσκόπησης που επιτρέπει στον θεραπευτή να έχει μια στενότερη σύνδεση με τον κόσμο των πνευμάτων, χάρη στον οποίο μπορεί να συναντήσει τις λύσεις σε πολλά από τα προβλήματα που πλήττουν αυτούς που αναζητούν τις συμβουλές του.
"Αυτό το είδος των ναγουάλ μάγων είναι διαφορετικό από τους μάγους και τις μάγισσες της Ισπανίας. Έχω ακούσει πολλές θαυμαστές περιπτώσεις που βρίσκονται έξω από αυτό που γνωρίζουμε για αυτά τα έθνη και για ανθρώπους που είναι συνηθισμένο να έχουν συμφωνία με το διάβολο' (Alarcón, Πραγματεία περί ειδωλολατρείας)"
Εξωτερικοί σύνδεσμοι
Κατηγορία:Μυθολογία
Κλονιδίνη
Η κλονιδίνη, που διατίθεται με την εμπορική ονομασία Catapresan μεταξύ άλλων, είναι φάρμακο που χρησιμοποιείται για τη θεραπεία της υψηλής αρτηριακής πίεσης, της διαταραχής ελλημματικής προσοχής-υπερκινητικότητας, του στερητικού συνδρόμου (από αλκοόλ, οπιοειδή ή κάπνισμα), των εξάψεων της εμμηνόπαυσης, της διάρροιας και ορισμένων παθήσεων του πόνου. Χρησιμοποιείται από το στόμα, με ένεση ή ως δερματικό επίθεμα. Η έναρξη της δράσης είναι συνήθως εντός μιας ώρας με τις επιπτώσεις στην αρτηριακή πίεση να διαρκούν έως και οκτώ ώρες.
Συχνές παρενέργειες περιλαμβάνουν ξηροστομία, ζάλη, πονοκεφάλους και υπνηλία. Σοβαρές παρενέργειες μπορεί να περιλαμβάνουν την όραση ή την ακρόαση πραγμάτων που δεν κάνουν άλλοι, καρδιακές αρρυθμίες και σύγχυση. Εάν σταματήσει γρήγορα, ενδέχεται να εμφανιστούν αποτελέσματα απόσυρσης. Δεν συνιστάται η χρήση κατά τη διάρκεια της εγκυμοσύνης ή του θηλασμού. Η κλονιδίνη μειώνει την αρτηριακή πίεση διεγείροντας τους α2 υποδοχείς στον εγκέφαλο, η οποία οδηγεί σε χαλάρωση των πολλών αρτηριών.
Η κλονιδίνη κατοχυρώθηκε με δίπλωμα ευρεσιτεχνίας το 1961 και εγκρίθηκε για ιατρική χρήση το 1966. Διατίθεται ως γενόσημο φάρμακο. Το 2017, ήταν το 79ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από δέκα εκατομμύρια συνταγές.
Ιατρικές χρήσεις
Η κλονιδίνη χρησιμοποιείται για τη θεραπεία της υψηλής αρτηριακής πίεσης, της διαταραχής ελλειματικές προσοχής-υπερκινητικότητας (ΔΕΠΥ), του στερητικού συνδρόμου (από αλκοόλ, οπιοειδή ή κάπνισμα), των εξάψεων της εμμηνόπαυσης, της διάρροιας και ορισμένων παθήσεων του πόνου.
Ανθεκτική υπέρταση
Η κλονιδίνη μπορεί να είναι αποτελεσματική για τη μείωση της αρτηριακής πίεσης σε άτομα με ανθεκτική υπέρταση.
Η κλονιδίνη δρα επιβραδύνοντας τον καρδιακό ρυθμό και προκαλεί μείωση των συγκεντρώσεων ρενίνης, αλδοστερόνης και κατεχολαμινών στον ορό.
Διαταραχή ελλειμματικής προσοχής-υπερκινητικότητας
Η κλονιδίνη μπορεί να βελτιώσει τα συμπτώματα της διαταραχής ελλειμματικής προσοχής-υπερκινητικότητας σε μερικούς ανθρώπους, αλλά προκαλεί πολλές ανεπιθύμητες ενέργειες και η ευεργετική επίδραση είναι μέτρια. Στην Αυστραλία, η κλονιδίνη είναι μια αποδεκτή αλλά όχι εγκεκριμένη για χρήση στη ΔΕΠΥ από την TGA. Η κλονιδίνη μαζί με τη μεθυλφαινιδάτη έχουν μελετηθεί για τη θεραπεία της ΔΕΠΥ. Αν και δεν είναι τόσο αποτελεσματική όσο η μεθυλφαινιδάτη στη θεραπεία της ΔΕΠΥ, η κλονιδίνη προσφέρει κάποιο όφελος. Μπορεί επίσης να είναι χρήσιμο σε συνδυασμό με διεγερτικά φάρμακα. Ορισμένες μελέτες δείχνουν ότι η κλονιδίνη είναι πιο ηρεμιστική από τη γουανφακίνη, η οποία μπορεί να είναι καλύτερη κατά την ώρα του ύπνου μαζί με ένα διεγερτικό αφύπνισης το πρωί.
Στερητικό σύνδρομο
Η κλονιδίνη μπορεί να χρησιμοποιηθεί για να ανακουφίσει τα συμπτώματα στέρησης φαρμάκων που σχετίζονται με απότομη διακοπή της μακροχρόνιας χρήσης οπιοειδών, αλκοόλ, βενζοδιαζεπινών και νικοτίνης (κάπνισμα). Μπορεί να ανακουφίσει τα συμπτώματα στέρησης οπιοειδών μειώνοντας την απόκριση του συμπαθητικού νευρικού συστήματος, όπως ταχυκαρδία και υπέρταση, καθώς και μείωση της εφίδρωσης, των ζεστών και κρύων εξάρσεων και της γενικής ανησυχίας. Μπορεί επίσης να είναι χρήσιμη στην προσπάθεια των καπνιστών να διακόψουν. Το φαινόμενο καταστολής είναι επίσης χρήσιμο. Ωστόσο, οι παρενέργειές της μπορεί να περιλαμβάνουν αϋπνία, επιδεινώνοντας έτσι ένα ήδη κοινό χαρακτηριστικό της απόσυρσης οπιοειδών. Η κλονιδίνη μπορεί επίσης να μειώσει τη σοβαρότητα του συνδρόμου αποχής νεογνών σε βρέφη που γεννιούνται από μητέρες που χρησιμοποιούν ορισμένα φάρμακα, ιδιαίτερα οπιοειδή. Σε βρέφη με σύνδρομο νεογνικής απόσυρσης, η κλονιδίνη μπορεί να βελτιώσει τη μονάδα εντατικής θεραπείας νεογνών βαθμολογία νευροσυμπεριφοράς δικτύουNetwork Neurobehavioral Score.
Η κλονιδίνη έχει επίσης προταθεί ως θεραπεία για σπάνιες περιπτώσεις απόσυρσης από δεξμεδετομιδίνη.
Άλλες
Η κλονιδίνη έχει επίσης πολλές χρήσεις εκτός ετικέτας και έχει συνταγογραφηθεί για τη θεραπεία ψυχιατρικών διαταραχών, όπως το άγχος, οι διαταραχές του ύπνου και η υπεραισθησία που προκαλείται από διαταραχή μετατραυματικού στρες, οριακή διαταραχή προσωπικότητας και άλλες διαταραχές άγχους. Η κλονιδίνη είναι επίσης ήπιο ηρεμιστικό και μπορεί να χρησιμοποιηθεί ως φάρμακο πριν από χειρουργικές επεμβάσεις. Η επισκληρίδια χρήση της για πόνο κατά τη διάρκεια καρδιακής προσβολής, μετεγχειρητικό και μη εντοπισμένο πόνο έχει επίσης μελετηθεί εκτενώς. Η κλονιδίνη μπορεί να χρησιμοποιηθεί στο σύνδρομο ανήσυχων ποδιών. Μπορεί επίσης να χρησιμοποιηθεί για τη θεραπεία των εξάψεων και της ερυθρότητας προσώπου που σχετίζεται με τη ροδόχρου ακμή. Έχει επίσης χρησιμοποιηθεί επιτυχώς τοπικά σε μια κλινική δοκιμή ως θεραπεία για τη διαβητική νευροπάθεια. Η κλονιδίνη μπορεί επίσης να χρησιμοποιηθεί για πονοκεφάλους ημικρανίας και εξάψεις που σχετίζονται με την εμμηνόπαυση. Η κλονιδίνη έχει επίσης χρησιμοποιηθεί για τη θεραπεία της ανθεκτικής διάρροιας που σχετίζεται με σύνδρομο ευερέθιστου εντέρου, ακράτεια κοπράνων, διαβήτη, διάρροια που σχετίζεται με στερητικό οπιοειδών, εντερική ανεπάρκεια, νευροενδοκρινικούς όγκους και χολέρα. Η κλονιδίνη μπορεί να χρησιμοποιηθεί στη θεραπεία του συνδρόμου Tourette (ειδικά για τικ ).
Η ένεση α2 αγωνιστών, συμπεριλαμβανομένης της κλονιδίνης, στον ενδοαρθρικό χώρο μπορεί να μειώσει τη σοβαρότητα του πόνου στο γόνατο μετά την αρθροσκοπική χειρουργική επέμβαση στο γόνατο.
Δοκιμή καταστολής κλονιδίνης
Η μείωση της κυκλοφορίας νορεπινεφρίνης από την κλονιδίνη χρησιμοποιήθηκε στο παρελθόν ως ερευνητική δοκιμασία για το φαιοχρωμοκύτωμα, το οποίο είναι ένας όγκος που συνθέτει κατεχολαμίνες, που βρίσκεται συνήθως στα επινεφρίδια. Σε ένα τεστ καταστολής κλονιδίνης, τα επίπεδα κατεχολαμίνης στο πλάσμα μετρώνται πριν και 3 ώρες μετά από μία δόση 0,3 mg από του στόματος δοκιμασίας. Ένα τεστ θεωρείται θετικό εάν δεν υπάρχει μείωση στα επίπεδα στο πλάσμα.
Εγκυμοσύνη και θηλασμός
Η κλονιδίνη ταξινομείται από τον FDA ως κατηγορία εγκυμοσύνης C. Κατατάσσεται από την TGA της Αυστραλίας ως κατηγορία εγκυμοσύνης Β3, πράγμα που σημαίνει ότι έχει δείξει κάποιες επιζήμιες επιπτώσεις στην ανάπτυξη του εμβρύου σε μελέτες σε ζώα, αν και η συνάφεια αυτού στον άνθρωπο είναι άγνωστη. Η κλονιδίνη εμφανίζεται σε υψηλή συγκέντρωση στο μητρικό γάλα και τα βρέφη που θηλάζουν έχουν περίπου τα 2/3 των συγκεντρώσεων κλονιδίνης στον ορό ως μητέρα. Απαιτείται προσοχή σε γυναίκες που είναι έγκυες, σχεδιάζουν να μείνουν έγκυες ή θηλάζουν.
Παρενέργειες
Οι κύριες ανεπιθύμητες ενέργειες της κλονιδίνης είναι η καταστολή, η ξηροστομία και η υπόταση (χαμηλή αρτηριακή πίεση).
Κατά συχνότητα
Πολύ συχνές (> 10% συχνότητα): Συχνές (συχνότητα 1-10%): Όχι συχνές (συχνότητα 0,1-1%): Σπάνιες (συχνότητα <0,1%):
Απόσυρση
Ενώ η κλονιδίνη καταστέλλει τη συμπαθητική εκροή με αποτέλεσμα τη μείωση της αρτηριακής πίεσης, η ξαφνική διακοπή μπορεί να προκαλέσει αναπηδώσα υπέρταση λόγω της ανάκαμψης της συμπαθητικής εκροής.
Η θεραπεία με κλονιδίνη πρέπει γενικά να μειώνεται σταδιακά κατά τη διακοπή της θεραπείας για να αποφευχθεί η εμφάνιση αναπήδησης. Η θεραπεία της αναπηδώσας υπέρτασης εξαρτάται από τη σοβαρότητα της κατάστασης: επαναφορά της κλονιδίνης για ήπιες περιπτώσεις, άλφα και βήτα αναστολείς για πιο επείγουσες καταστάσεις. Οι β-αναστολείς δεν πρέπει ποτέ να χρησιμοποιούνται μόνοι για τη θεραπεία της απόσυρσης της κλονιδίνης, καθώς η άλφα αγγειοσυστολή θα συνεχίζεται.
Μηχανισμός δράσης
Η κλονιδίνη διασχίζει το φράγμα αίματος-εγκεφάλου.
Υψηλή πίεση του αίματος
Κλονιδίνη θεραπεύει την υψηλή πίεση του αίματος, διεγείροντας τους α2 υποδοχείς στο εγκεφαλικό στέλεχος, το οποίο μειώνει την περιφερική αγγειακή αντίσταση, μειώνοντας την αρτηριακή πίεση. Έχει ειδικότητα προς τους προσυναπτικούς α 2 υποδοχείς στο περιφερικό αγγειοκινητικό κέντρο στο εγκεφαλικό στέλεχος. Αυτή η δέσμευση έχει συμπαθολυτικό αποτέλεσμα, καταστέλλει την απελευθέρωση νορεπινεφρίνης, ΑΤΡ, ρενίνης και νευροπεπτιδίου Υ, τα οποία εάν απελευθερωθούν θα αυξήσουν την αγγειακή αντίσταση.
Η κλονιδίνη δρα επίσης ως αγωνιστής στους υποδοχείς ιμιδαζολίνης-1 (Ι1) στον εγκέφαλο και υποτίθεται ότι αυτή η επίδραση μπορεί να συμβάλει στη μείωση της αρτηριακής πίεσης μειώνοντας τη σηματοδότηση στο συμπαθητικό νευρικό σύστημα, αλλά αυτό το αποτέλεσμα δρα ανάντη του κεντρικού α2 αγωνιστική δράση της κλονιδίνης.
Η κλονιδίνη μπορεί επίσης να προκαλέσει βραδυκαρδία, πιθανώς αυξάνοντας τη βαγοτονική σηματοδότηση του φλεβόκομβου. Όταν χορηγείται ενδοφλεβίως, η κλονιδίνη μπορεί να αυξήσει προσωρινά την πίεση του αίματος, διεγείροντας τους α 1 υποδοχείς στους λείους μύες στα αιμοφόρα αγγεία. Αυτό το υπερτασικό αποτέλεσμα δεν είναι συνηθισμένο όταν η κλονιδίνη χορηγείται από το στόμα ή διαδερμικά.
Συγκέντρωση κλωνιδίνης στο πλάσμα που υπερβαίνει το 2,0 ng / mL δεν παρέχει περαιτέρω μείωση της αρτηριακής πίεσης.
Διαταραχή ελλειμματικής προσοχής υπερκινητικότητας
Αυτός ο μηχανισμός είναι παρόμοιος με τη φυσιολογική αναστολή του εγκεφάλου των νευρώνων του προμετωπιαίου φλοιού από τον αιθουσαίο πυρήνα, ο οποίος εκκρίνει τη νορεπινεφρίνη στον προμετωτοπιαίο φλοιό. Αν και η νορεπινεφρίνη μπορεί επίσης να συνδεθεί με στόχους αδρενεργικών υποδοχέων στον κατάντη νευρώνα (διαφορετικά προκαλεί διεγερτικό αποτέλεσμα), η νορεπινεφρίνη συνδέεται επίσης με τους αδρενεργικούς υποδοχείς άλφα-2Α (παρόμοια με τον μηχανισμό δράσης της κλονιδίνης), αναστέλλοντας την απελευθέρωση νορεπινεφρίνης από αυτόν τον νευρώνα και προκαλώντας ανασταλτικό αποτέλεσμα. Επειδή ο προμετωπιαίος λοβός απαιτείται για τη λειτουργική μνήμη και προσοχή, πιστεύεται ότι η αναστολή των προμετωπιαίων νευρώνων βοηθά στην εξάλειψη της άσχετης προσοχής (και των επακόλουθων συμπεριφορών), βελτιώνοντας την εστίαση του ατόμου και διορθώνοντας τα ελλείμματα στην προσοχή.
Δοκιμασία αυξητικής ορμόνης
Η κλονιδίνη διεγείρει την απελευθέρωση της εκλητικής ορμόνης της αυξητικής της αυξητικής ορμόνης από τον υποθάλαμο, η οποία με τη σειρά της διεγείρει την υπόφυση να απελευθερώσει αυξητική ορμόνη. Αυτό το αποτέλεσμα έχει χρησιμοποιηθεί ως μέρος ενός «τεστ αυξητικής ορμόνης», το οποίο μπορεί να βοηθήσει στη διάγνωση της ανεπάρκειας αυξητικής ορμόνης στα παιδιά.
Φαρμακοκινητική
Μετά την κατάποση, η κλονιδίνη απορροφάται στην κυκλοφορία του αίματος γρήγορα και σχεδόν πλήρως, με μέγιστες συγκεντρώσεις στο ανθρώπινο πλάσμα να παρατηρούνται σε 60-90 λεπτά. Η κλονιδίνη είναι αρκετά λιποδιαλυτή μελογάριθμο του συντελεστή κατανομής (log P) ίσο με 1,6. για σύγκριση, το βέλτιστο log P για να επιτρέψει σε ένα φάρμακο που είναι ενεργό στο ανθρώπινο κεντρικό νευρικό σύστημα να διεισδύσει στον αιματοεγκεφαλικό φραγμό είναι 2,0. Λιγότερο από το ήμισυ του απορροφώμενου τμήματος μιας από του στόματος χορηγούμενης δόσης θα μεταβολιστεί από το ήπαρ σε ανενεργούς μεταβολίτες, ενώ περίπου το άλλο μισό εκκρίνεται αμετάβλητο από τους νεφρούς. Περίπου το ένα πέμπτο της από του στόματος δόσης δεν θα απορροφηθεί και έτσι εκκρίνεται στα κόπρανα. Ο χρόνος ημιζωής της κλονιδίνης ποικίλλει ευρέως, με εκτιμήσεις μεταξύ 6 και 23 ωρών, και επηρεάζεται σημαντικά από και παρατείνεται σε περίπτωση κακής λειτουργίας των νεφρών.
Παραπομπές
Κατηγορία:Αντιυπερτασικοί παράγοντες Κατηγορία:Αγχολυτικά Κατηγορία:Γουανιδίνες Κατηγορία:Χλωροαρένια Κατηγορία:Αζόλες
Γκρενβίλ
Η Γκρενβίλ (Grenville) είναι η δεύτερη μεγαλύτερη πόλη της Γρενάδας μετά την πρωτεύουσα, Σαιντ Τζόρτζις. Είναι η πρωτεύουσα της ενορίας του Αγίου Ανδρέα. Έχει πληθυσμό περίπου 2.400 κατοίκους.
Γεωγραφία
Η Γκρενβίλ βρίσκεται κεντροανατολικά της χώρας, στον κόλπο Γκρενβίλ. Είναι τοποθετημένη κοντά στο αεροδρόμιο των Περλών, το πρώτο αεροδρόμιο της Γρενάδας, που αντικαταστάθηκε από ένα νέο αεροδρόμιο που χτίστηκε.
Ιστορία
Η Γκρενβίλ βρέθηκε και ονομάστηκε έτσι από τον Τζωρτζ Γκρενβίλ (George Grenville), που ήταν πρωθυπουργός της χώρας για δύο χρόνια (1763-1765). Ήταν ενοριακή πρωτεύουσα μέχρι το 1796. Μετά ήρθε το Μαρκίζ και ξανά η Γκρενβίλ.
Ονομασία
Η Γκρενβίλ λέγεται στα αγγλικά και στα πατουά Grenville. Το ψευδώνυμο της πόλης είναι Πόλη του Ουράνιου Τόξου (αγγλικά: Rainbow City, πατουά: La Baye).
Κτήρια-Οδοί
Η Γκρενβίλ είχε ένα γήπεδο-σπίτι στην οδό Σάντελ Στρητ (Sandel Street) μέχρι το 1886. Μετά, το 1981 χτίστηκε το γήπεδο Γκρενβίλ Μάγκιστρεϊτ Κωρτ (Grenville Magistrate Court).